ΚΑΝΟΝΙΣΜΟΣ (ΕΟΚ) αριθ. 914/92 ΤΟΥ ΣΥΜΒΟΥΛΙΟΥ της 6ης Απριλίου 1992 για το άνοιγμα και τον τρόπο διαχείρισης κοινοτικών δασμολογικών ποσοστώσεων για ένα γεωργικό και ένα βιομηχανικό προϊόν (τρίτη σειρά 1992)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28,

την πρόταση της Επιτροπής,

Εκτιμώντας:

ότι η παραγωγή στην Κοινότητα ορισμένων γεωργικών και βιομηχανικών προϊόντων είναι σήμερα ανεπαρκής για να ικανοποιήσει τις απαιτήσεις των μεταποιητικών βιομηχανιών της Κοινότητας- ότι, συνεπώς, η προμήθεια της Κοινότητας με προϊόντα αυτού του είδους εξαρτάται σήμερα, κατά ένα μη αμελητέο ποσοστό, από εισαγωγείς προέλευσης τρίτων χωρών- ότι θα πρέπει η Κοινότητα να αντιμετωπίσει χωρίς καθυστέρηση, τις πλέον επείγουσες ανάγκες προμήθειας των εν λόγω προϊόντων, και αυτό με τους ευνοϊκότερους όρους- ότι θα πρέπει να ανοιχθούν δύο κοινοτικές δασμολογικές ποστώσεις με δασμό μηδέν εντός των ορίων που να εκτείνεται αντιστοίχως από την 1η Ιουλίου 1992 έως τις 30 Ιουνίου 1993 και για μία εξάμηνη περίοδο από την ημερομηνία έναρξης του παρόντος κανονισμού- ότι, για να μην διακυβευθεί η ισορροπία των αγορών αυτών των προϊόντων, θα πρέπει να οριστεί η ποσότητα αυτών των κοινοτικών δασμολογικών ποσοστώσεων σε προσωρινά επίπεδα που να καλύπτουν πράγματι τις άμεσες διαπιστώμενες ανάγκες- ότι ο καθορισμός του ύψους των ποσοστώσεων σ' αυτό το επίπεδο δεν αποκλείει εξάλλου μια εκ των υστέρων αναπροσαρμογή-

ότι θα πρέπει να εξασφαλιστούν, ιδίως, η ίση και συνεχής πρόσβαση όλων των εισαγωγέων της Κοινότητας στις εν λόγω ποσοστώσεις και η αδιάλειπτη εφαρμογή του ποσοστού που προβλέπεται για τις ποσοστώσεις αυτές, σε όλες τις εισαγωγές των εν λόγω προϊόντων, σε όλα τα κράτη μέλη και αυτό μέχρι να εξαντληθούν οι ποσοστώσεις-

ότι θα πρέπει να ληφθούν τα αναγκαία μέτρα προκειμένου να εξασφαλιστεί μια κοινοτική και αποτελεσματική διαχείριση της δασμολογικής αυτής ποσόστωσης προβλέποντας τη δυνατότητα για τα κράτη μέλη να προβαίνουν σε αναλήψεις από την ποσότητα της ποσόστωσης των αναγκαίων ποσοτήτων που αντιστοιχούν σε πραγματικές εισαγωγές- ότι αυτός ο τρόπος διαχείρισης απαιτεί στενή συνεργασία μεταξύ των κρατών μελών και της Επιτροπής η οποία πρέπει, ιδίως, να μπορεί να παρακολουθεί το ρυθμό εξάντλησης των ποσοστώσεων και να ενημερώνει σχετικά τα κράτη μέλη-

ότι, επειδή το Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του Λουξεμβούργου έχουν ενωθεί και αντιπροσωπεύονται από την οικονομική ένωση Μπενελούξ, κάθε ενέργεια σχετικά με τη διαχείριση των αναλήψεων που πραγματοποιούνται από την εν λόγω οικονομική ένωση μπορεί να γίνεται από ένα από τα μέλη της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Οι δασμοί που εφαρμόζονται κατά την εισαγωγή προϊόντων που παρατίθενται στη συνέχεια αναστέλλονται, για τις χρονικές περιόδους, στα επίπεδα εντός των ορίων των κοινοτικών δασμολογικών ποσοστώσεων που αναγράφονται για κάθε ένα από τα προϊόντα αυτά:

Αύξων αριθμός Κωδικός ΣΟ (1) Περιγραφή εμπορευμάτων Ποσοστωτική ποσότητα Ποσοστωτικός δασμός (σε %) Περίοδος ποσοστώσεως 09.2701 ex 0301 92 00

ex 0302 66 00

ex 0303 76 00 Χέλια (anguilla spp.) ζωντανά, διατηρημένα με απλή ψύξη ή κατεψυγμένα που προορίζονται για μεταποίηση σε επιχειρήσεις καπνίσματος ή εκδοράς για βιομηχανική παρασκευή των προϊόντων που υπάγονται στον κωδικό ΣΟ 1604 (α) 5 000

τόνοι 0 1. 7. 1992 30. 6. 1993 09.2833 ex 8473 30 90 Μαγνητικές κεφαλές σε λεπτές στρώσεις με ικανότητα εγγραφής σε πυκνότητα 78 tracks ή περισσότερο ανά χιλιοστό τεχνολογίας Winchester, συναρμολογημένες σε φέροντα βραχίονα που έχει συνδεθεί μέσω ενός εύκαμπτου τυπωμένου κυκλώματος σε μεταλλική στήριξη που προορίζονται να ενσωματωθούν σε μονάδες μνήμης σε σκληρούς δίσκους με εξωτερική διάμετρο όχι ανώτερη των 8,89 cm (3,5 inch) (α) 150 000

τεμάχια 0 Έξι μήνες από την ημερομηνία έναρξης ισχύος του παρόντος κανονισμού

(1) Κωδικοί Taric: 0301 92 00*10, 0302 66 00*10, 0303 76 00*10, 8473 30 90*80.

(α) Ο έλεγχος της χρήσης για τον ειδικό αυτό προορισμό γίνεται κατ' εφαρμογή των σχετικών κοινοτικών διατάξεων.

2. Εντός του ορίου αυτών των δασμολογικών ποσοστώσεων, το Βασίλειο της Ισπανίας και η Πορτογαλική Δημοκρατία εφαρμόζουν δασμούς που υπολογίζονται σύφμωνα με τις σχετικές διατάξεις της πράξης προσχώρησης του 1985.

Άρθρο 2

Η Επιτροπή διαχειρίζεται τις δασμολογικές ποσοστώσεις που αναφέρονται στο άρθρο 1 και δύναται να λαμβάνει κάθε χρήσιμο διοικητικό μέτρο προκειμένου να εξασφαλιστεί μια αποτελεσματική διαχείριση.

Άρθρο 3

Εάν ένας εισαγωγέας προσκομίσει σ' ένα κράτος μέλος διασάφηση θέσης σε ελεύθερη κυκλοφορία στην οποία περιλαμβάνει αίτηση χορήγησης ευεργετήματος του προτιμησιακού καθεστώτος για ένα προϊόν που αναφέρεται στον παρόντα καανονισμό και εάν αυτή η διασάφηση γίνεται δεκτή απο τις τελωνειακές αρχές, το συγκεκριμένο κράτος μέλος προβαίνει, με κοινοποίηση στην Επιτροπή, στην ανάληψη, από το ποσό της αντίστοιχης ποσόστωσης, ποσότητας ανάλογης των αναγκών του.

Οι αιτήσεις για ανάληψη με την ένδειξη της ημερομηνίας αποδοχής των εν λόγω διασαφήσεων πρέπει να διαβιβάζονται, χωρίς καθυστέρηση, στην Επιτροπή.

Οι αναλήψεις χορηγούνται από την Επιτροπή σε συνάρτηση με την ημερομηνία αποδοχής των διασαφήσεων σε ελεύθερη κυκλοφορία από τις τελωνειακές αρχές του συγκεκριμένου κράτους μέλους, στο μέτρο που το διαθέσιμο υπόλοιπο το επιτρέπει.

Εάν το κράτος μέλος δεν χρησιμοποιήσει τις αναληφθείσες ποσότητες, τις επιστρέφει, μόλις αυτό είναι δυνατό, στο ποσό της αντίστοιχης ποσόστωσης.

Εάν οι αιτούμενες ποσότητες είναι μεγαλύτερες από το διαθέσιμο υπόλοιπο της ποσόστωσης, η χορήγηση γίνεται κατ' αναλογία των αιτήσεων. Η Επιτροπή ενημερώνει τα κράτη μέλη σχετικά με τις πραγματοποιούμενες αναλήψεις.

Άρθρο 4

Τα κράτη μέλη εξασφαλίζουν στους εισαγωγείς των εν λόγω προϊόντων την επί ίσοις όροις και συνεχή πρόσβαση στις ποσοστώσεις, εφόσον το επιτρέπει το υπόλοιπο της αντίστοιχης ποσόστωσης.

Άρθρο 5

Τα κράτη μέλη και η Επιτροπή συνεργάζονται στενά για την τήρηση του παρόντος κανονισμού.

Άρθρο 6

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 6 Απριλίου 1992. Για το Συμβούλιο

Ο Πρόεδρος

Joao PINHEIRO